Jmé kjoanda xi sʼe̱li tsa kʼuín je kjoajtín xi batío je testigole Jeobá\nNʼio nkjín chjota xi tsín tifini yo̱ngo̱le, nga̱ tsín ʼmiyale jmeni xi nʼio kjonangile yaole kʼoa likui ʼya xi sínʼio kon. Tonga ánni nga koa̱n kʼuínsíni je kjoajtín xi satíonajin. Jmé kjoanda xi sʼe̱li tsa kʼuín.\nTsjoa sʼe̱ tokuin nga ya kuijnajinlai je chjota xi ndʼé kʼoa xi tsjoake xínkjín. Je chjotale Cristo xi títjon tsakatio, tsakatiojtín nga tsakʼétsʼoale Niná, nga kiskotʼaya xo̱nle Niná kʼoa nga kisinʼio kon xínkjín. Kʼoa nkjín jtín kisatio (Hebreos 10:24, 25). Tsjoake koan xínkjín kʼoa ñaki miyo koanle xínkjín (2 Tesalonicenses 1:3; 3 Juan 14, 15). Kʼoa kʼoati kui choa̱ mangíntjenngijin kʼoa kʼoati nʼio tsjoa tjíonajin.\nKoaanli si̱chjain kjoafaʼaitsjen xi faʼaitʼa Biblia. Tojo koan nichxin kjoatse nga tsakatioxkó xi xʼin xi yánchjín kʼoa kao ʼndíxti, kʼoatima tsanda ndʼai. Tjío xi nda bakóya Biblia, xi síchoyandaná josʼin si̱chjén ngantsjai je kjoafaʼaitsjen xi faʼaitʼa ya Biblia (Deuteronomio 31:12; Nehemías 8:8). Ngatsʼi xi bichó kjoajtín jebi ma mjénngʼa ntsja kʼianga nchja̱ kʼoa kʼoati se. Kʼoa kʼoasʼin bakóni kjoamakjain xi tjínle (Hebreos 10:23).\nNgisasa nda koa̱nkjainli xi tʼatsʼe Niná. Je pastro Pablo i kitsole jngo jtín nichxin kjoatse: “Kjaínga mena nga skoeno, [...] jméni nga sʼe̱sínino nganʼio. Kui xi tsole nga tojngo si̱jetakoán xíngiaa kao josʼin makjainná kao jon kao an” (Romanos 1:11, 12). Kʼianga ntsjaintsjai mangián kjoajtín jebi, nitajangañáñá kjoamakjainná kʼoa ngisa sʼená nganʼio nga kʼoasʼin mangínkoaa yaoná jotso énle Niná.\nTsa tsjoá ʼmi je kjoajtín xi satíonajin kʼoa jisoa kataʼyai ngayeje jebi. Nda chjoéyalaijin nga kuichui. Alikui machjí nga bitjasʼeen kʼoa alikui tao̱n sʼeña.\nʼYá tsʼe choa̱ xi mangíntjenngijin kʼianga kʼoasʼin biyojtínjin.\nJmé kjoanda xi sʼe̱li tsa kʼuín kjoajtín xi satíonajin.\nTsa meli nga kui títjon jchai josʼin machjén je tsojmi xi tjíoʼya ya Ndʼia jña chotʼayaijin nga kjesa ʼmijin je kjoajtín xi satíonajin, koaan kʼoakʼuínlai jngo testigole Jeobá nga katabakóli kʼoa katatsoyali.\nKjoajtín xi satíole je testigole Jeobá\nKataʼyai jñani biyojtínjin kʼoa josʼin ʼyaxkuínjin Niná.\nTikasénlai tsa ʼyani Tikasénlai tsa ʼyani Jmé kjoanda xi sʼe̱li tsa kʼuín je kjoajtín xi satíonajin